Document ID: 32005R1219

KOMISSION ASETUS (EY) N:o 1219/2005,
annettu 28 päivänä heinäkuuta 2005,
viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 33 ja 36 artiklan,
sekä katsoo seuraavaa:
(1)
Komission asetuksen (EY) N:o 1623/2000 (2) 13 artiklassa säädetään viinin väkevöittämiseen käytettyä rypäleen puristemehua koskeviin järjestelyihin liittyvästä poikkeuksesta, joka koskee muualta kuin CIII-viininviljelyvyöhykkeiltä tulevaa rypäleen tiivistemehua. Poikkeus päättyy viinivuoden 2004/2005 lopussa. Koska kyseinen tukijärjestely uudistetaan perusteellisesti vasta viinin yhteisen markkinajärjestelyn tulevan uudistuksen yhteydessä, poikkeusta olisi jatkettava viinivuoden 2006/2007 loppuun asti.
(2)
Asetuksen (EY) N:o 1623/2000 45, 59 ja 61 artiklassa vahvistetaan eräitä viininvalmistuksen sivutuotteiden tislausta koskevia päivämääriä. Viinivuoden 2004/2005 hyvän sadon vuoksi eräissä jäsenvaltioissa on materiaalisia vaikeuksia saattaa tislaus päätökseen säädetyssä määräajassa. Sen vuoksi on tarpeen jatkaa määräaikoja.
(3)
Asetuksen (EY) N:o 1623/2000 52 artiklassa säädetään viinivuosiksi 2001/2002-2004/2005 poikkeuksesta sellaisista rypäleistä saatujen viinien tislausjärjestelmään, jotka on luokiteltu samanaikaisesti sekä viininvalmistukseen käytettäviin rypälelajikkeisiin että alkuperämerkinnällä varustettujen viinistä tislattujen alkoholijuomien valmistukseen käytettäviin rypälelajikkeisiin. Koska järjestelmää muutetaan perusteellisemmin vasta viinin yhteisen markkinajärjestelyn tulevan uudistuksen yhteydessä, poikkeusta olisi jatkettava viinivuoden 2006/2007 loppuun asti.
(4)
Asetuksen (EY) N:o 1623/2000 63 a artiklassa, joka koskee tislausta juotavaksi tarkoitetuksi alkoholiksi, määritellään tuotannon prosenttiosuus, jolla tuottajat voivat osallistua kyseiseen tislaukseen. On tarpeen määritellä kyseinen prosenttiosuus viinivuodeksi 2005/2006.
(5)
Sen vuoksi on syytä muuttaa asetus (EY) N:o 1623/2000.
(6)
Koska seuraava viinivuosi alkaa 1 päivänä elokuuta 2005, tätä asetusta olisi sovellettava kyseisestä päivämäärästä alkaen.
(7)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1623/2000 seuraavasti:
1)
Korvataan 13 artiklan 1 kohdan toisessa alakohdassa oleva ilmaisu ”viinivuosina 2003/2004-2004/2005” ilmaisulla ”viinivuosina 2003/2004-2006/2007”.
2)
Lisätään 45 artiklan 1 kohtaan alakohta seuraavasti:
”Ensimmäisestä alakohdasta poiketen siinä tarkoitettu päivämäärä on viinivuoden 2004/2005 osalta seuraavan viinivuoden 31 päivä elokuuta.”
3)
Korvataan 52 artiklan 1 kohdan neljännessä alakohdassa oleva ilmaisu ”viinivuosina 2001/2002-2004/2005” ilmaisulla ”viinivuosina 2001/2002-2006/2007”.
4)
Lisätään 59 artiklaan alakohta seuraavasti:
”Ensimmäisestä alakohdasta poiketen siinä tarkoitettu päivämäärä on viinivuoden 2004/2005 osalta seuraavan viinivuoden 15 päivä syyskuuta.”
5)
Lisätään 61 artiklan 3 kohtaan alakohta seuraavasti:
”Viinivuoden 2004/2005 osalta ensimmäisessä alakohdassa säädetty päivämäärä on kuitenkin seuraavan viinivuoden 15 päivä syyskuuta.”
6)
Korvataan 63 a artiklan 2 kohdan ensimmäisen alakohdan viimeinen virke seuraavasti:
”Viinivuosien 2004/2005 ja 2005/2006 osalta prosenttiosuudeksi vahvistetaan 25 prosenttia.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä elokuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 2005.

Labels: 17
6